钦定古今图书集成/明伦汇编/人事典/第111卷 > 韩诗外传 > 《论养身》
## 钦定古今图书集成/明伦汇编/人事典/第111卷 > 韩诗外传 > 《论养身》

人之所以好富贵安荣，为人所称誉者，为身也；恶贫
贱危辱，为人所谤毁者，亦为身也。然身何贵也？莫贵
于气。人得气则生，失气则死。其气非金帛珠玉也，不
可求于人也；非缯布五谷也，不可籴买而得也。在吾
身耳，不可不慎也。《诗》曰：“既明且哲，以保其身。”

传曰：居处齐则色姝，食饮齐则气珍，言语齐则信，听
思齐则成，志齐则盈。五者齐斯神居之。《诗》曰：“既和且
平，依我磬声。”